ขอสอบถามหน่อยค่ะ ปกติประจำเดือนจะมาทุกๆวันที่ 20-25 แต่เดือนตุลาคมมาไวกว่าปกติมาวันที่13 และเดือนพฤศจิกายนประจำยังไม่มาเลยค่ะ
สวัสดีค่ะ ประจำเดือนปกตินั้นควรจะมาทุกเดือน ห่าง 22-35 วันจากรอบก่อน การทีมีเลือดออกมาก่อนหน้านี้นั้น อาจจะหมายถึงเลือดออกผิดปกติทางช่องคลอดจากสาเหตุต่างๆเช่น การติดเชื้อหรือมีเนื้องอกของอวัยวะเพศหญิงแต่ตอนนี้ที่รอบเดือนไม่มาตามกำหนดแล้ว อาจมีสาเหตุจาก การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวลซึ่งอาจลองตรวจหาการตั้งครรภ์ดูก่อน สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุที่ทำให้ประจำเดือนไม่มาหรือมาไม่สม่ำเสมอกับสูตินรีแพทย์ต่อไป